kardosdrur/scandi-wiki huggingface dataset:
Vingeløst elektromagnetisk luftfartøj

Et vingeløst elektromagnetisk luftfartøj (forkortet WEAV fra Wingless Electromagnetic Air Vehicle) er et tungere end luft flyvesystem under udvikling for NASA ved University of Florida. WEAV er blevet patenteret. 

Luftfartøjet anvender elektroder på sin underside for at kunne ionisere en del af den passerende luftstrøm og den anvender det til at drive det resulterende plasma bagud ved at anvende elektromagneter. Højtrykzonen som skabes på undersiden af luftfartøjskroppen anvendes herved til fremdrift og stabilitet.

Kilder/referencer

Eksterne henvisninger 
 WEAV official site 

Elektromagnetiske fremdriftsenheder
Luftfartøjer
Sigerik

Sigerik (alternative stavemåder omfatter Sigeric, Sigerich og Sigerico) blev visigoternes konge, da Ataulf blev myrdet i 415. Han nåede kun at regere nogle få dage, og hans regeringstid må derfor ses som en parentes i visigoternes historie.

Visigoterne i 415 

Visigoternes situation ved Ataulfs død i 415 var lige så uafklaret, som da han svoger Alarik døde i 410: Visigoterne havde regionens stærkeste hær, men de manglede et landområde, der kunne brødføde dem. Det var netop manglen på mad, der havde tvunget dem fra Sydfrankrig til Nordspanien, og i sommeren 415 var der så meget utilfredshed med kong Ataulf, at det udløste et mordforsøg, som resulterede i hans død få dage senere.

Sigeriks regeringstid 
Sigerik var af høvdingeslægt, og kilderne fortæller, at han var bror til Sarus, som havde været i romersk tjeneste efter tilsyneladende at have tabt en magtkamp til Alarik, mens visigoterne stadig opholdt sig på Balkan. Der var altså ondt blod mellem de to slægter, og Peter Heather udelukker ikke, at Sigerik kan have haft en finger med i spillet i attentatet på Ataulf. Da Sigerik kom til magten, hævnede han sig straks på Ataulfs familie. Krønikerne fortæller, at Sigerik henrettede Ataulfs børn fra et tidligere ægteskab og at han nedværdigede Ataulfs enke, Galla Placidia, ved at lade hende vandre sammen med de fanger, der blev drevet foran hans følge. Ataulfs bror blev ligeledes henrettet. Sigerik holdt imidlertid kun i syv dage. Så blev han også myrdet og afløst af Wallia, der tilsyneladende ikke havde familiære forbindelser til nogen af de foregående konger.

Noter

Litteratur 
 Heather, Peter, 1996. The Goths. Blackwell. .
 Heather, Peter, 2005. The Fall of the Roman Empire. Pan Books. .

Gotiske konger
Romerriget
Senantikken
Gustav Adolph Honnens

Gustav Adolph Honnens (17. november 1832 i Randers - 28. juni 1906 i Randers) var dansk herredsfoged.

Han var søn af ritmester senere generalløjtnant Johan Johnsen von Honnens og hustru Juliane Marie Arnestorff.

Han gjorde karriere i det danske statsapparat. Først som fuldmægtig under ministeriet for Hertugdømmet Slesvig, dernæst som herredsfoged i Ribe Herred. Herefter blev han byfoged i Randers og fra 1881 i stedet herredsfoged for Rougsø, Sønderhald og Ø. Lisbjerg herreder.

Gustav Honnens var gift med Jenny Jensine Elisabet f. Mixell, og de havde tre børn:
 John Thyge Frits Honnens (ca. 1865 i København)
 Betzy Christiane Elise Honnens (ca. 1867 i Ribe)
 Juliane Marie Honnens (ca. 1869 i Ribe)

Kilder 
 Ribe Wiki
 Statens Arkiver

Danskere i 1800-tallet
Herredsfogeder fra Danmark
Randers
Embedsmænd fra Danmark
Giannis Karagiannis

Giannis Karagiannis  (græsk: Γιάννης Καραγιάννης) også kendt som John Karayiannis (født 25. juli 1994) er en cypriotisk sanger. Han vandt den 1. februar 2015 den cypriotiske udvælgelse til Eurovision Song Contest 2015 i Wien med nummeret "One Thing I Should Have Done".

Kildehenvisninger 

Cyperns Eurovision Song Contest-deltagere
Deltagere ved Eurovision Song Contest 2015
Sangere fra Cypern
Mia Stensgaard

Mia Stensgaard (født 13. november 1972) er en dansk scenograf, der har lavet scenografi til både opera, ballet, teater, film og tv-drama.

Stensgaard studerede i første omgang beklædningsdesign i 2 år på Danmarks Designskole, men skiftede siden til scenografi-linjen på Statens Scenekunstskole, hvorfra hun tog afgang i 1998.
Af film har Mia Stensgaard bl.a. lavet scenografi til Mænd og høns, De grønne slagtere, Adams æbler og dertil kommer DRs dramaserie Arvingerne.

Eksterne henvisninger 
 www.miastensgaard.dk
 Kvinden, der skaber verdener  13. nov. 2012 politiken.dk
 I legen opstår kunsten 9. oktober 2006 kristeligt-dagblad.dk
 'Arvingerne'-scenograf: "Familien stresser mig mere end jobbet"  4. december 2014 eurowoman.dk

Personer i Kraks Blå Bog
Scenografer fra Danmark
Zeven

Zeven er en administrationsby i Samtgemeinde Zeven med knap 13.600 indbyggere (2013). Den ligger i den centrale del af Landkreis Rotenburg (Wümme), i den nordlige del af den tyske delstat Niedersachsen.

Geografi 
Kommunen ligger midt i trekanten mellem byerne Bremerhaven, Bremen og Hamburg. Zeven ligger i landskabet Zevener Geest og gennemløbes af floden Mehde-Aue, der munder ud i Oste omkring to km nord for byen. I Zeven ligger ud over hovedbyen også landsbyerne Aspe, Badenstedt, Bademühlen, Brauel, Brüttendorf, Oldendorf og Wistedt.

I byen ligger Benediktinerklosteret Kloster Zeven, der blev bygget i 1141.

Nabokommuner 
Zeeven grænser mod nord til Seedorf, mod nordøst til Heeslingen, mod øst til Elsdorf, mod sydøst til Elsdorf, mod syd til Gyhum, mod sydvest til Bülstedt, mod vest til Kirchtimke og mod nordvest til Ostereistedt.

Eksterne kilder/henvisninger 

 Om kommunen  på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Ronald Wayne

Ronald Wayne er grundlægger af Apple Inc. sammen med Steve Jobs, og Steve Wozniak.

Han arbejdede i midten af 1970'erne sammen med Jobs og Wozniak hos Atari inden han sammen med de samme to grundlagde Apple Computer Co. Hans rolle i virksomheden relaterede sig primært til de juridiske anliggender, såsom partneraftalen mellem de tre. Han bidrog dog også med mere driftrelaterede opgaver som logodesign af virksomhedens første logo samt manualen til deres første computer Apple I.

Wayne er blevet kendt som en af de mest uheldige forretningsmænd eftersom han solgte sin andel (10%) af Apple for $800 i april 1976. Samme aktieandel ville i november 2018 antage en værdi af ca. $100 mia.

Noter 

Personer med tilknytning til Apple Inc.
Iværksættere fra USA
Romdrup-Klarup Sogn

Romdrup-Klarup Sogn er et sogn i Aalborg Østre Provsti (Aalborg Stift). Sognet hører til Aalborg Kommune i Region Nordjylland.  

Sognet blev dannet 1. januar 2015 ved sammenlægning af Romdrup Sogn og Klarup Sogn.

I sognet ligger Romdrup Kirke og Klarup Kirke.

Noter

Eksterne kilder/henvisninger 
 
 

Sogne i Aalborg Kommune
Sogne i Aalborg Stift
Sogne i Fleskum Herred
Etableret i 2015
Matthias Erzberger

Matthias Erzberger (født 20. september 1875 i Buttenhausen, i dag Münsingen, Kongeriget Württemberg, død 26. august 1921 i Bad Griesbach im Schwarzwald) var en tysk skribent og politiker (Deutsche Zentrumspartei) i Det tyske kejserrige og Weimarrepublikken. Han underskrev i 1918 våbenhvilen mellem Kejserriget og England og Frankrig. Fra 1919 til 1920 var han Tysklands finansminister og i 1919 kortvarigt Tysklands vice-kansler. Erzberger blev myrdet af medlemmer af Frikorps Oberland.

Arbejdet med våbenhvilen og støtte til Versaillestraktaten 
Erzberger blev den 13. februar 1919 minister uden portefølje i regeringen Scheidemann, hvor han var ansvarlig for våbenhvileforhandlingerne. Han blev stærkt kritiseret, særlig fra højresiden, for de indrømmelser han måtte gøre overfor den franske general Foch. Erzberger var fortaler for Tysklands accept af Versaillestraktaten, i modsætning til udenrigsminister Brockdorff-Rantzau. Erzberger var overbevist om, at landet ville havne i hungersnød, og at riget ville gå i opløsning, hvis ikke aftalen blev underskrevet.

Betydning som finanspolitiker 
Erzberger blev i 1919 vicekansler og finansminister i den første regeringen Bauer. Som finansminister gennemførte Erzberger en føderal skatteforvaltning, hvor fastsættelse og inddrivelse af indkomstskatter blev overført til de føderale myndigheder. Den Erzbergerske skattereform overlevede også hans egen tid, og anses som som den væsentligste skattereform i Tyskland i 1900-tallet. 

En effektiv finanspolitikk blev imidlertid vanskeliggjort som følge af inflationen og de hårde krav, der blev stillet til Tyskland i Versaillestraktaten. 

Erzberger medvirkede også til at overføre jernbanesystemet til de føderale myndigheder.

Attentater 
Erzberger blev i januar 1920 udsat for et attentatforsøg, men overlevede. Ved valget i 1920 blev han valgt til Rigsdagen, men i august 1921 blev han imidlertid myrdet af to tidligere marineofficerer, Heinrich Schulz (1893–1979) og Heinrich Tillessen (1894–1984) i Schwarzwald, hvor Erzberger tilbragte sin ferie. Attentatet var forberedt af Manfred von Killinger, leder af Germanenorden og tidligere medlem af det opløste frikorps Marinebrigade Ehrhardt. Drabsmændene forsvandt til Ungarn.

Noter 

Personer dræbt i attentat
Politikere fra Tyskland
Politikere fra Weimarrepublikken
Finansministre fra Tyskland
Politikere fra Det Tyske Kejserrige
Jens Christian Colding

Jens Christian Colding (født 17. juli 1805, død 4. juli 1883) var en dansk læge der nedsatte sig i Svendborg 1832; Han var født i Gislev ved Kværndrup, havde taget doktorgraden i Kiel, 1849 blev han fysikus på Ærø, senere i Flensborg og derpå i Nyborg, tillige var han medlem af den grundlovgivende forsamling.

Familie 
 Søn af Johan Hendrich Colding (præst med tilnavnet "Kongen af Gislev") og Amalie Gregersine Svitzer.
 Hustru: Cathrine Groot
 Børn: Henriette Lovise Wilhelmine Colding, 
 Gregersine Sofie Eleonora Colding, 
 Cathrine Groot Colding, 
 Johanne Marie Colding, 
 Ivara Erika Colding, 
 Ottine Frederikke Colding, 
 Henrik Groot Colding og 
 Pouline Augusta Henriette Groot Colding.

Læger fra Danmark
Medlemmer af Den Grundlovgivende Rigsforsamling
Kvartsglas

Kvartsglas er glastype med mere end 95% siliciumdioxid (SiO2), Der bruges til laboratorie- og industriudstyr.
Kvartsglas kan deles op i tre hovedtyper:

 Fused quartz
 Synthetic quartz
 Fused silica satin

Egenskaber 
Kvartsglas har en række egenskaber:
 Glasset tåler temperaturer over 1000 °C
 høj transmission fra UV-området (ultraviolet lys) til IR-området (infrarødt lys)
 Kvartsglas findes både som plader og som rør og stænger.

Kvartsglas kan ikke hærdes, da det har en ekstremt lav udvidelseskoefficient og derfor er resistent over for høje temperaturforskelle.

Typer

Fused quartz 
Fused quartz er naturligt kvartsglas, som fremstilles af +99% specielt sand, der smeltes ved meget høj temperatur. Fused quartz er den mest anvendte kvartsglastype, og kaldes derfor også almindelig kvartsglas eller naturlig kvartsglas.
Eksempler på produkter:
 Vycor fra Corning

Synthetic quartz 

Synthetic quartz er, som navnet angiver, et ”syntetisk” kvartsglas. Syntetisk kvartsglas har de samme egenskaber som naturligt kvartsglas (fused quartz). Det er bare bedre. Syntetisk kvartsglas har en uovertruffen renhed og en endnu bedre transmission i den lave ende af UV-spektret.

Fused silica satin 
Fused silica satin kaldes også satinkvarts, fordi glasset ikke er transparent, men mat. Satinkvarts findes hovedsageligt som rør.

Referencer 

Glas
Paris Motor Show

Paris Motor Show () er en biludstilling, der afholdes hvert andet år i Paris (lige år).  Udstillingen afholdes i oktober måned og er en af de vigtigste biludstillinger. Der præsenteres som regel mange nye produktionsmodeller og flere konceptbiler viser frem for pressen første gang på udstillingen. 

Udstillingen afvikles af Organisation Internationale des Constructeurs d'Automobiles og finder pt. (2014) sted på Paris expo Porte de Versailles. 

Indtil 1986 blev udstillingen kaldt Salon de l'Automobile; den skiftede navn til Mondial de l'Automobile i 1988. Indtil 1976 blev udstillingen afviklet årligt, men herefter blev det en begivenhed, der fandt sted hvert andet år. I ulige år afholdes en anden af de store europæiske biludstillinger, Frankfurt Motor Show.

Historie

Udstillingen er den ældste større biludstilling i verden. Den første udstilling blev afholdt i 1898 arrangeret af industripionéeren Albert de Dion. Efter 1910 fandt udstillingen sted i Grand Palais i Champs-Élysées.

Under første verdenskrig blev biludstillingerne aflyst og først i oktober 1919 åbnede udstillingen op igen med den 15. "Salon".   Der blev heller ikke afholdt udstilling i 1925, da stedet var blevet booket af en anden udstilling til fremvisning af moderne brugskunst.   I oktober 1926 blev atter afholdet biludstilling, denne gang den 26. Salon de l'Automobile.

2. verdenskrigs udbrud betød atter, at udstillingen måtte aflyses i 1939, hvor den 33. udstilling blev aflyst med kort varsel. Den 33. udstilling blev i stedet afviklet i oktober 1946 efter krigen. 

I 1962 flyttede udstillingen til Parc des Expositions ved Versailles i det 15. arrondissement i Paris. I januar 1977 blev det oplyst, at der "på grund af den økonomiske situationø ikke ville blive afhloldt udstilling, men at der atter ville blive afholdt en udstilling i 1978.  Den 65. Salon de Paris blev da også afviklet planmæssigt i 1978.

Noter

Eksterne links

Officielt website   

Bilmesser
Etableret i 1898
Motor Show
Stigmergi

Stigmergi er studiet af (og handler om) at spontan organisering kan/vil skabes "nedefra", uden nødvendighed af ledelse eller "ingeniør". 

Stigmergi kan defineres som En spontan organisering ved deltageres markeringer (stigma) og ageren i omgivelsen. Hvor alle deltagere er ens m.h.t. signalering, sansning og reaktion.

Levende celler eller organismer påvirkes af omstændighederne, men påvirker også selv omgivelserne, enten ved at efterlade sig spor/signaler, eller ved deltagernes interaktion, når de lever i samfund. Der opstår af sig selv (Emergens) en organisering og out-put, (eksempelvis myretuer, termitboer). Selv om den enkelte deltager ikke er intelligent.

For højerestående væsener kan det manifestere sig i sværm/stime og flok-adfærd og i meget komplekse systemer/ netværk.

Overordnet ligner det en planlagt organisation, men - evolutionen (kendsgerning) – efterlader ikke en perfekt verden - uden fejl. Evolutionens kreative mekanisme er i korthed, variationer, tilfældigheder og kummulativ selektion. Forandring på forandring og nye egenskaber, hvor "Fit enough is good enough!" Når en organisme så er "tilpas egnet" til at den kan overleve og formere sig i omgivelsen, vil dens efterkommere udvikles og tilpasses mod det bedste (fit) mulig på tid og sted.

Stigmergi-fænomenet kan, i overført betydning, også være den gensidige påvirkning, vekselvirkning og selvorganisering/regulering (uformel org.) af og imellem: samfund, teknologi (energi, robot, IT), kommunikation (videndeling/ spredning), natur, ideologi, økonomi, m.fl.

Se også 
Orden (struktur)
Kybernetik
Michel Maffesoli

Eksterne kilder/henvisninger 

Robotter-kan-bygge-uden-instrukser
www.stigmergicsystems.com

Biologi
Emergens
Socialvidenskabelige begreber
Liden tusindgylden

Liden tusindgylden (Centaurium pulchellum) er en enårig, 2-15 centimeter høj plante i ensian-familien. Det er en spinkel fra grunden gaffelgrenet plante uden bladroset. Blomsterne er stilkede og bægerfligene er kortere end kronrøret. Liden tusindgylden er udbredt i Europa, Nordafrika, Vest- og Centralasien samt desuden indslæbt til Nord- og Sydamerika.

I Danmark er liden tusindgylden almindelig langs kysten i strandengens nedre del og sjældent ved søbredder inde i landet. Den blomstrer i juli til oktober.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Ensian-familien
Johan Larsson (fodboldspiller)

Johan Larsson (født 5. maj 1990) er en professionel fodboldspiller fra Sverige der i dag spiller for den svenske klub IF Elfsborg, han har før spillet i Brøndby IF.

Karriere 
Larsson spillede i sine ungdomsår i Kinna IF indtil 2005, hvor han blev hentet til IF Elfsborg. Han spillede for ungdomsholdene og vandt det svenske mesterskab for ungdomsspillere.

IF Elfsborg 
Han fik sin debut for førsteholdet i 2010, og spillede i alt 149 kampe i den bedste svenske række for IF Elfsborg.

Brøndby IF 
Den 2. februar 2015, offenligjorde Brøndby IF at de havde købt Larsson i IF Elfsborg. Prisen skulle være 500.000 euro.

EA Guingamp 
Den 1. januar 2019 forlod Larsson Brøndby IF ved kontraktudløb, og skrev kontrakt med EA Guingamp i den bedste franske liga. Opholdet blev dog aldrig den store success, og han spillede kun en enkelt ligakamp og 3 pokalkampe for klubben, der i samme sæson rykkede ned. Efter nedrykningen valgte Larsson at ophæve sin kontrakt i klubben.

Brøndby IF 
Den 27 august 2019, vendte han tilbage til Brøndby IF hvor han fik en kontrakt gældende for resten af året.

IF Elfsborg 
Den 26 februar 2020, vendte han tilbage til Elfsborg Hvor han fik en to-årig kontrakt.

Hæder

Individuelt 
 Allsvenskan årets forsvarsspiller: 2014

Referencer 

Fodboldspillere fra Sverige
Fodboldspillere fra IF Elfsborg
Fodboldspillere fra Brøndby IF
Fodboldspillere fra En Avant Guingamp
Strandtusindgylden

Strandtusindgylden (Centaurium littorale), ofte skrevet strand-tusindgylden, er en toårig, 5-30 centimeter høj plante i ensian-familien. Den har bladroset og er foroven fågrenet. Stængelbladene er linjeformede, afrundede og 1-strengede i modsætning til hos marktusindgylden. Blomsterne er ustilkede med 5-6,5 millimeter lange kronflige. Bægerfligene er af længde med kronrøret.

I Danmark findes strandtusindgylden hist og her på strandenge, strandoverdrev og i græsklædte klitlavninger. Den blomstrer i juli til oktober.

Varianten Nøgleblomstret tusindgylden 
Nøgleblomstret tusindgylden (Centaurium littorale var. glomeratum) findes enkelte steder, og regnes som en truet art på den danske rødliste.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Ensian-familien
Dansk Rødliste - truede arter
Johan Larsson

Johan Larsson henviser måske til:

 Johan Larsson (musiker) (født 1974), svensk bassist
 Johan Larsson (ishockey, født 1986), svensk ishockeyspiller
 Johan Larsson (ishockey, født 1992), svensk ishockeyspiller, drafted af the Minnesota Wild
 Johan Larsson (fodboldspiller) (født 1990), svensk fodboldspiller
Spinnin' Records

Spinnin' Records er et uafhængig hollandsk pladeselskab, der blev grundlagt i 1999 af Eelko van Kooten og Roger de Graaf.

Aktuelle kunstnere 

 Afrojack
 Blasterjaxx
 Borgeous
 Calvin Harris
 Chocolate Puma
 Danny Howard
 Dimitri Vegas & Like Mike
 Don Diablo
 DubVision
 DVBBS
 Eelke Kleijn
 Firebeatz
 Jay Hardway
 KSHMR
 Leon Bolier
 Martin Solveig
 Mike Mago
 Moby
 Moguai
 Nervo
 Oliver Heldens
 R3hab
 Sander van Doorn
 Showtek
 Tiesto
 Umek
 Ummet Ozcan
 Vicetone
 VINAI
 Watermät
 Yellow Claw

Tidligere kunstnere 

 Adventure Club
 Alesso
 Arty
 Avicii
 Axwell
 Basto
 Bingo Players
 Cash Cash
 Cédric Gervais
 Dirty South
 Duke Dumont
 Eric Prydz
 Fedde le Grand
 Ferry Corsten
 Hard Rock Sofa
 Hardwell
 Hook N Sling
 Ian Carey
 John Dahlbäck
 Judge Jules
 Junior Sanchez
 Kaskade
 Klingande
 Kurd Maverick
 Laidback Luke
 MaRLo
 Martin Garrix
 Mat Zo
 Max Vangeli
 Michael Brun
 Nicky Romero
 Para One
 Parra for Cuva
 Project 46
 Rune RK
 Sean Tyas
 Sidney Samson
 Sigma
 Simon Patterson
 Starkillers
 Stefano Noferini
 Steve Angello
 Sultan & Ned Shepard
 Tchami
 Tom Swoon
 W&W

Referencer 

Pladeselskaber fra Nederlandene
Etableret i 1999
Ensian (Gentianella)

Ensian (Gentianella) er en slægt af planter, der består af omkring 125 arter, hvoraf tre findes vildtvoksende i Danmark. Slægten Gentiana kaldes også for Ensian.

Arter 
De danske arter i slægten:
 Bredbægret ensian (Gentianella campestris)
 Smalbægret ensian (Gentianella amarella)
 Engensian (Gentianella uliginosa)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet  

Planteslægter
Ensian-familien
Paraplyen

Paraplyen er en novellesamling skrevet af Tove Ditlevsen. Først udgivet af Steen Hasselbalchs Forlag i 1952.

Bogen indeholder 10 noveller 
 Paraplyen
 Katten Min kone danser ikke Hans mor Nattens dronning En morgen i et villakvarter En flink dreng Det stædige liv Aften Depression Hans mor 
Den fjerde novelle Hans mor'' er en kritik af Ebbe Munks mor, Ingeborg Køster. Tove var gift med Ebbe fra 1942-45, som i novellen omtales Asger. En af hendes skilsmissegrunde var, at Ebbes mor syntes, hun skulle vaske hans undertøj, men det ville hun ikke - det kunne han selv gøre. Toves far var vred på Tove, fordi hun offentligt rakkede ned på Ingeborg.

Eksterne kilder/henvisninger 

Bøger af Tove Ditlevsen
Litteratur i 1952
Novellesamlinger
Lad det ske

"Lad det ske" (orig. Let It Go) er en sang fra Disney's animationfilm fra 2013, Frost. Sangen er skrevet og komponeret af Kristen Anderson-Lopez og Robert Lopez. Den amerikanske skuespiller Idina Menzel synger sangen i den originale udgave af filmen, mens Maria Lucia Rosenberg synger den danske version. Den danske tekst er skrevet af Trine Dansgaard. Den originale singelversion er sunget og indspillet af den amerikanske skuespiller og sangerinde, Demi Lovato.

Sangen bliver i filmen sunget af dronning Elsa, der forlader sit kongerige efter at hendes magiske evne til at skabe og kontrollere is bliver kendt i offentligheden. Hun gemmer sig i bjergtoppene, og Elsa erklærer sig fri fra de forhindringer, som hun er blevet mødt med siden barndommen. Hun glæder sig desuden over at kunne bruge evnerne uden frygt eller angst.

Ser man bort fra Lovatos version, er sangen blevet oversat til i alt 43 forskellige sprog, herunder alle de nordiske sprog. Den har været nomineret til kendte priser som Golden Globe og Oscar.

Brug i Frost

Komposition 
Lad det ske var den første sang som tekstforfatterne Kristen Anderson-Lopez og Robert Lopez skrev til filmen. Duoen var inspireret af tidligere Disney-film, såsom Den lille Havfrue og Skønheden og udyret, samt en række sangerinder, som f.eks. Adele, Aimee Mann, Lady Gaga, Avril Lavigne og Carole King. De udvalgte disse sangerinder, fordi de sang om håndteringen af ting, der holdt dem tilbage; noget som hovedpersonen Elsa også gennemgår i filmen. Ved en tilfældighed blev sangens sammensætning en del af hendes karakteristik. Hun var oprindeligt blev skrevet som skurk, men instruktørassistenterne Chris Buck og Jennifer Lee omskrev Elsa til at være en af filmens hovedpersoner.

Referencer

Eksterne henvisninger 
 Filmklip med sangen (på engelsk) på Walt Disney Animation Studios-kanal

Frost (film)
Sange fra 2012
Dansk-svensk duet

En Dansk-svensk duet (sv: dansk-svensk duett) er en sang, hvor en dansker og en svensker synger på hvert sit modersmål. Oprindelsen til dette set-up er egentlig Swe-Danes, som var en trio, hvor Alice Babs sang på svensk, mens Svend Asmussen og Ulrik Neumann sang på dansk.

Nikolaj Christensen fra Nikolaj & Piloterne genoptog konceptet, da han sammen med Jill Johnson indspillede "Du Står Stadig Der" (1996), som blev et stort radiohit.
Patrik Isaksson og Christian Brøns fulgte op med "Tilbage hvor vi var" i 2001. Som forsanger i Johnny Deluxe indspillede Noam Halby en duet med svenskeren Anna Nordell, "Drømmer jeg" i 2004.
 
Den 24. februar 2014 udgav Poul Krebs albummet "Asfalt", hvor han synger duet med Lisa Nilsson på sangen "Vi Tog Heldigvis Fejl". I oktober samme år indspillede Burhan G "Kærlighed & Krig" med den svenske sangerinde Molly Sandén.

Referencer 

Musik fra Danmark
Musik fra Sverige